section_heading: Sličnosti
paragraph_text: Donekle je slična Lepiota cretacea Bull, koja ima žutocrvenkaste listiće. U mladosti vrlo podsjeća na lipiku (lat. Agaricus arvensis Schaeff). Zbog staništa na kojemu raste teško je povjerovati da se može zamijeniti nekom otrovnom gljivom. Međutim, nije naodmet oprez da je ne bismo zamijenili nekom zalutalom zelenom ili žutom pupavkom, koje imaju uvijek debelo gomoljasto zadebljanje stručka s ostacima bijelog ovoja.